作者:黃機
標題:沁園春
內容:暑風清微，梅腮漸紅，麥須未黃。恨牡丹多病，醫治費巧，酴醿易老，點綴無方。客裡光陰，愁中意緒，想美人兮山水長。銷凝處，有龍絲墜簡，來喚持觴。華堂。剩貯春光。粲一行珠璣時樣妝。更燕留輕態，詞翻古調，鶯嬌欲囀，曲度新腔。玉漏聲沈，銀潢影瀉，殢酒猶燒心字香。歸來也，判明虯永日，瑞錦鴛鴦。